CELEX: C2006/190/05
Language: da
Date: 2006-08-12 00:00:00
Title: Sag C-419/04: Domstolens dom (Tredje Afdeling) af 22. juni 2006 — Conseil général de la Vienne mod Directeur général des douanes et droits indirects (anmodning om præjudiciel afgørelse fra Cour d'appel de Poitiers (Frankrig)) (Efteropkrævning af importafgifter — fritagelse for importafgifter — betingelser — artikel 871 i gennemførelsesforordningen til EF-toldkodeksen — omfanget af forpligtelsen til at forelægge sagen for Kommissionen — en godtroende afgiftspligtigs manglende angivelse af de yderligere afgifter, som skulle have været medregnet i de indførte varers toldværdi)

12.8.2006   
            
            
               DA
            
            
               Den Europæiske Unions Tidende
            
            
               C 190/3
            
         Domstolens dom (Tredje Afdeling) af 22. juni 2006 — Conseil général de la Vienne mod Directeur général des douanes et droits indirects (anmodning om præjudiciel afgørelse fra Cour d'appel de Poitiers (Frankrig))
   (Sag C-419/04) (1)
   
   (Efteropkrævning af importafgifter - fritagelse for importafgifter - betingelser - artikel 871 i gennemførelsesforordningen til EF-toldkodeksen - omfanget af forpligtelsen til at forelægge sagen for Kommissionen - en godtroende afgiftspligtigs manglende angivelse af de yderligere afgifter, som skulle have været medregnet i de indførte varers toldværdi)
   (2006/C 190/05)
   Processprog: fransk
   Den forelæggende ret
   Cour d'appel de Poitiers (Frankrig)
   Parter i hovedsagen
   
      Sagsøger: Conseil général de la Vienne
   
      Sagsøgt: Directeur général des douanes et droits indirects
   Sagens genstand
   Præjudiciel — Cour d'appel de Poitiers– fortolkning af artikel 871 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks og vedrørende efteropkrævning af toldskyld — spørgsmålet om, hvorvidt sagen skal forelægges Kommissionen, når der består tvivl med hensyn til kriterierne vedrørende efteropkrævning eller fritagelse for told, der beror på toldskyld
   Konklusion
   Artikel 871 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, som ændret ved Kommissionens forordning (EF) nr. 1677/98, af 29. juli 1998, skal fortolkes således, at de nationale toldmyndigheder inden for rammerne af en efteropkrævnings- eller fritagelsesprocedure vedrørende ikke-opkrævet told ikke er forpligtet til at forelægge sagen for Kommissionen, for at denne kan træffe beslutning i sagen, når den tvivl, som de havde givet udtryk for med hensyn til rækkevidden af kriterierne i artikel 220, stk. 2, litra b), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks for så vidt angår det pågældende tilfælde er ophørt — selv efter, at nævnte myndigheder har tilkendegivet deres hensigt om at forelægge sagen for Kommissionen — eller når tvivlen vedrører den efterfølgende bogføring af told, der ikke er blevet opkrævet som følge af den godtroende importørs undladelse af at angive afgifter, der skulle have været medregnet i de importerede varers toldværdi.
   
      (1)  EUT C 284 af 20.11.2004.